S-667/2013

Mál þetta, sem dómtekið var 9. október sl., er höfðað með ákæru lögreglustjórans á höfuðborgarsvæðinu, útgefinni 9. júlí, á hendur Ö-kvk-þgf L-kvk-þgf H-kvk-þgf, kt. 000000-0000, Auðbrekku 2, Kópavogi,

„fyrir fjárdrátt, með því að hafa á tímabilinu frá 19. janúar 2011 til 28. nóvember 2011, sem starfsmaður í verslun Skeljungs við Litlatún 1 í Garðabæ, dregið sér og nýtt í eigin þágu fjármuni, samtals kr. 1.253.677, með því að hafa í 58 tilvikum stimplað inn skil á gashylkjum í afgreiðslukassa og síðan fært fjárhæðina inn á inneignarkort í eigu Skeljungs, sem ákærða nýtti svo til að versla vörur eða taka út reiðufé.“

Telst háttsemi þessi varða við 247. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar. Í málinu gerir I-kvk-nf A-kvk-nf K-kvk-nf hdl., fyrir hönd Skeljungs hf., kröfu um að ákærðu verði gert að greiða félaginu 1.253.677 kr., ásamt vöxtum samkvæmt 8. gr. laga nr. 38/2001, eins og nánar greinir í kröfugerð, en síðan dráttarvöxtum skv. 9. gr., sbr. 1. mgr. 6. gr. sömu laga frá því að mánuður er liðinn frá dagsetningu skaðabótakröfu til greiðsludags.

Ákærða kom fyrir dóminn og játaði sök. Þá samþykkti hún jafnframt framkomna bótakröfu.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu, hafði verið gefinn kostur á að tjá sig um lagaatriði og ákvörðun refsingar. Ákærða krafðist vægustu refsingar. Játning ákærðu er í samræmi við önnur gögn málsins og verður hún því sakfelld fyrir brot sitt. Háttsemin er í ákæru réttilega færð til refsiákvæðis.

Við ákvörðun refsingar verður að líta til þess að ákærða játaði brot sitt greiðlega fyrir lögreglu og fyrir dóminum. Samkvæmt sakavottorði ákærðu hefur henni ekki verið gerð refsing áður. Þá verður litið til þess við ákvörðun refsingar að brot þau sem ákærða hefur verið sakfelld fyrir voru framin á árinu 2011 en hins vegar er um háar fjárhæðir að ræða.

Með hliðsjón af þessu er refsing ákærðu ákveðin fangelsi í þrjá mánuði en með vísan til játningar ákærðu og sakavottorðs þykir rétt að skilorðsbinda refsinguna og skal hún niður falla að liðnum þremur árum, haldi ákærða almennt skilorð 57. gr. almennra hegningarlaga nr. 19/1940. Ákærða greiði allan sakarkostnað sem er þóknun skipaðs verjanda hennar, H-kvk-ef H-kvk-ef H-kvk-ef hdl., 62.750 krónur að meðtöldum virðisaukaskatti.

Þá er þess krafist að ákærða verði dæmd til að greiða Skeljungi hf., að fjárhæð 1.253.677 kr., ásamt dráttavöxtum samkvæmt 8. gr. laga nr. 38/2001, eins og nánar greinir í kröfugerð, en síðan dráttarvaxta skv. 9. gr., sbr. 1. mgr. 6. gr. sömu laga frá því að mánuður er liðinn frá dagsetningu skaðabótakröfu til greiðsludags. Í gögnum málsins liggur fyrir skaðabótakrafa dagsett 28. desember 2011 og er vaxtakrafa í kröfubréfinu tilgreind eftir hverja úttekt ákærðu. Engin krafa er gerð um kostnað við að halda kröfunni uppi utan að vísað er til 3. mgr. 176. gr. laga nr. 88/2008 varðandi málskostnað. Engin fjárhæð er þar tilgreind né er nokkur fjárhæð innifalin í skaðabótakröfunni sem dómurinn getur ætlað að sé vegna lögmannsþóknunar. Verður ákærða því ekki dæmd til að greiða kostnað við að halda kröfunni uppi. Varðandi vaxtakröfuna í ákæru er vísað til kröfugerðarinnar og telur dómurinn hana nægilega fram setta en ekki verður séð að ákærðu hafi verið birt bótakrafan fyrr en við birtingu fyrirkalls þann 18. júlí sl.

Skal ákærða því greiða Skeljungi hf., 1.253.677 krónur ásamt vöxtum samkvæmt 8. gr. laga nr. 38/2001 af 13.390 krónum frá 21. janúar 2011 til 26. janúar s.á. en af 26.780 krónum frá þeim degi til 11. febrúar 2011, en af 53.169 krónum frá þeim degi til 21. febrúar 2011, en af 66.559 krónum frá þeim degi til 23. febrúar s.á. en af 93.339 krónum frá þeim degi til 11. mars 2011, en af 106.729 krónum frá þeim degi til 23. mars 2011, en af 133.509 krónum frá þeim degi til11. apríl s.á. en af 160.289 krónum frá þeim degi til 23. maí s.á. en af 187.069 krónum frá þeim degi til 8. júní s.á. en af 213.849 krónum frá þeim degi til 13. júní s.á. en af 240.447 krónum frá þeim degi til 20. júní s.á. en af 280.044 krónum frá þeim degi til 23. júní s.á. en af 306.042 krónum frá þeim degi til 4. júlí s.á. en af 358.938 krónum frá þeim degi til 11. júlí s.á. en af 384.936 krónum frá þeim degi til 18. júlí s.á. en af 437.532 krónum frá þeim degi til 20. júlí s.á. en af 464.130 krónum frá þeim degi til 27. júlí s.á. en af 490.728 krónum frá þeim degi til 29. júlí s.á. en af 516.726 krónum frá þeim degi til 3. ágúst s.á. en af 556.623 krónum frá þeim degi til 8. ágúst s.á. en af 596.220 krónum frá þeim degi til 11. ágúst s.á. en af 662.518 krónum frá þeim degi til 17. ágúst s.á. en af 662.415 krónum frá þeim degi til 25. ágúst s.á. en af 715.611 krónum frá þeim degi til 7. september s.á. en af 742.209 krónum frá þeim degi til 9. september s.á. en af 782.106 krónum frá þeim degi til 1.2 september s.á. en af 821.703 krónum frá þeim degi til 23. september s.á. en af 887.598 krónum frá þeim degi til 5. október s.á. en af 953.193 krónum frá þeim degi til 13. október s.á. en af 979.791 krónu frá þeim degi til 24. október s.á. en af 1.006.389 krónum frá þeim degi til 28. október s.á. en af 1.071.984 krónum frá þeim degi til 9. nóvember s. ár en af 1.111.881 krónu frá þeim degi til 14. nóvember s.á. en af 1.138.479 krónum frá þeim degi til 16. nóvember s.á. en af 1.164.777 krónum frá þeim degi til 21. nóvember s.á. en af 1.191.447 krónum frá þeim degi til 23. nóvember s.á. en af 1.218.117 krónum frá þeim degi til 28. nóvember s.á. en af 1.253.667 krónum frá þeim degi til 18. ágúst 2013, en með dráttarvöxtum af þeirri fjárhæð samkvæmt 9., sbr. 1. mgr. 6. gr. laga nr. 38/2001 til greiðsludags.

Á-kvk-nf G-kvk-nf kvað upp dóm þennan.

D ó m s o r ð.

Ákærða, A-kvk-nf L-kvk-nf H-kvk-nf, skal sæta fangelsi í þrjá mánuði en fresta skal fullnustu refsingarinnar og skal hún niður falla að liðnum þremur árum haldi ákærða almennt skilorð 57. gr. almennra hegningarlaga nr. 19/1940.

Ákærða greiði Skeljungi hf., kt. 000000-0000, 1.253.577 krónur ásamt vöxtum eins og tilgreindir eru í niðurstöðum dómsins.

Ákærða greiði allan sakarkostnað sem er þóknun skipaðs verjanda hennar, H-kvk-ef H-kvk-ef H-kvk-ef hdl., 62.750 krónur að meðtöldum virðisaukaskatti.

Á-kvk-nf G-kvk-nf.

Rétt endurrit staðfestir

Héraðsdómur Reykjaness 14.10. 2013.